
Les 3 – ARTIKELS

	ARTIKEL A

Man van Verulam kry 9 lewenslange vonnisse vir die verkragting van stiefdogter vir meer as 900 keer

MAART 2021

Die 46-jarige man wat sy 10-jarige stiefdogter nagenoeg 1 000 keer oor vyf jaar verkrag het, is Vrydag in die hooggeregshof in Durban tot nege lewenslange vonnisse gestraf. Die Verulam-man is ‘n verdere 173-jaar tronkstraf opgelê nadat hy skuldig bevind is aan 56 aanklagte wat verband hou met verkragting, mensehandel, seksuele versorging, seksuele mishandeling  en verspreiding van kinderpornografie. Die Sunday Times Daily berig dat die man, 'n motor- elektrisiën wie se naam nie genoem kan word nie om die identiteit van die kind te beskerm, ook doelbewus sy vingers met suur bedek het om sy vingerafdrukke af te brand in 'n oënskynlike poging om te verhoed dat hy met ander misdade verbind word. Hy is in Junie 2018 by sy huis in Verulam, noord van Durban, in hegtenis geneem nadat die kind hul buurman oor die beweerde misbruike in haar vertroue geneem het.

[Verkry en verwerk vanaf: https://www.timeslive.co.za/news/south-africa/2021-03-29-verulam-man-gets-9-life-terms-for-raping-his-stepdaughter-more-than-900-times/]




	ARTIKEL B
Swart dokters in SA voel geregverdig ná ondersoek rassediskriminasie bevestig
JANUARIE 2021
Tussen 2012 en 2019 het Discovery, Medscheme en die Government Employees Medical Scheme (Gems) beweer dat swart praktisyns meer geneig is om bedrog, vermorsing en misbruik (BVM) te pleeg as hul wit eweknieë. Dit is die bevinding van 'n paneel wat deur die Raad vir Mediese Skemas aangestel is om bewerings deur 'n aantal gesondheidswerkers te ondersoek dat hulle onregverdig behandel word deur mediese fondse op grond van ras en etnisiteit. Die paneel het gesê, nadat al die bewyse en antwoorde oorweeg is, dat daar onbillike rassediskriminasie teen sommige swart praktisyns deur dié drie mediese skemas was. Die paneel het bevind dat Discovery 35% meer geneig was om swart verskaffers van bedrog, vermorsing en misbruik te beskuldig, Gems was 80% meer daartoe geneig om swart verskaffers as skuldig aan dieselfde bewerings te identifiseer, terwyl Medscheme 330% meer geneig was om hierdie praktisyns onregveridig te behandel.

[Verkry en verwerk vanaf: https://www.timeslive.co.za/news/south-africa/2021-01-19-panel-finds-unfair-discrimination-against-black-practitioners-by-medical-schemes/]






	ARTIKEL C
Seksisme duur voort in STEM
JANUARIE 2021
Landswyd is die wetenskap-, tegnologie-, ingenieurs- en wiskunde- (STEM)-sektor gefokus op vordering. Maar as die STEM-bedryf deur groei gedefinieer word, waarom word vroue agtergelaat?  Stereotipes, tesame met 'n gebrek aan geleentheid as gevolg van geslag, ras en klas, kan verduidelik waarom meisies STEM-velde teen kommerwekkende laer koerse as seuns betree. Senior Instrukteur II in die Departement Mikrobiologie, Dr. Linda Bruslind, is geen uitsondering om die enigste vrou in die vertrek te wees nie en in haar rol word sy, soms as gevolg van haar geslag, geteiken.  
Manlike kollegas maak aannames oor haar verbintenis tot haar loopbaan omdat sy 'n ma is, asook oor haar vermoë om toerusting te hanteer; maak ongewenste seksuele toenaderings en ondermyn haar wanneer sy 'n uitdaging voorlê - slegs 'n paar voorbeelde van die seksisme wat sy by die universiteit ervaar het. Meer subtiele gedrag sluit in om tydens vergaderings geïgnoreer te word, uit "seunsklubs" gesluit te word, en mense wat verbaas is wanneer vroue take verrig wat tradisioneel deur mans uitgevoer word; dít is alles dinge wat Bruslind self ervaar het. Nog 'n probleem is die aantal vroue wat STEM-velde verlaat. Dikwels word vroue frustreerd en dan gaan hulle voort na ander industrieë of begin hul eie besighede, want hul is uitgeput deur die strukturele hindernisse wat in tradisionele STEM-omgewings bestaan. Hierdie verliese is tasbaar in die industrie en dra verder tot onderverteenwoordiging van vroue by.  

[Verkry en verwerk vanaf: https://alltogether.swe.org/2021/01/sexism-persists-in-stem/]

